थांनानै थानो थाखाय गंसेबो मोजां न’ गैजायै मुंदांखा बर’नि देंखो सुजुगिरि मुसुखा गयारीआ आथिखालाव देहायारि लोरबां थासारिजों मोगा-मोगि जानांदों आरो नखरनि थासारिआ जोबोद गाज्रि, जायनि थाखाय बोथिसे ओंखाम आरो गाननो जोमनो सि जोमनि आंखालाव गोग्लैनानै सोलिगासिनो थानाय नुनो मोन्दों। मुसुखा गयारीनि बिसि आरो अनसुलि बिमा जनन गयारीया फोरमायनाय बादिब्ला सोरखारि बिथिंनिफ्रायबो जेबो अनसुंथाय आरो मदद मोनफेराखै होन्नानै गोथौयै दुखु मोन्नाय फोरमायो आरो मुसुखा गयारीआ खौरांगिरिनो फोरमायनाय बादिब्ला इयुनाव रायजो-राजाफोरनि अनसुंथाय आरो सोरखारनि मदद मोनोब्ला हारिमु आरो मेथाय सुजुनाय आयदायाव गोख्रोंयै बाहागो लागोन होन्नानै बुङो।